Ikas
Ikas (rus. Ик, bašk. Ыҡ, tot. Ык) – upė Rusijoje, Baškirijoje ir Tatarstane; Kamos kairysis intakas. Prasideda ir teka per Bugulmos–Belebėjaus aukštumą. Teka šiaurės, šiaurės rytų kryptimi, didžiąja dalimi sudaro Baškortostano–Tatarstano sieną. Žemupyje teka per Tatarstaną, įteka į Kamos upės Kamos žemupio tvenkinį. Dalis Iko žemupio slėnio užlieta. Didžiausi intakai: Dymka, Melja, Menzelia (kairieji), Usenis (dešinysis). Laivuojama 100 km nuo žiočių ruože. Ikas ties Tumutuku patvenktas. Prie upės įsikūręs Oktiabrskio miestas.